b'\n_START_ARTICLE_\nBoktrykkernes sykekasse\n_START_PARAGRAPH_\nBoktrykkernes sykekasse ble opprettet i 1819 som Bogtrykker Konstens Medlemers Underst\xc3\xb8telse- Syge- Liig- og Reise-Casse i Christiania. Protokollen ble p\xc3\xa5begynt den 19. september 1819. Den ble tatt opp i Norges Dokumentarv i 2014._NEWLINE_Kassen ble opprettet p\xc3\xa5 initiativ fra faktor Rasmus Hviid. I 1819 var det i Christiania fem trykkerier med til sammen 34 arbeidere. 17 trykkeriarbeidere sluttet seg til kassen fra starten._NEWLINE_Sykekassen ble lagt ned i 1936.'